Vedenie

24. 04. 2024

**Letná univerzita pre stredoškolákov 2024**

Predkladá: **prof. Ing. arch. Ľubica Vitková, PhD.**

 prorektorka

Vypracoval: **Ing. Z. Mokošová**

Zdôvodnenie: Materiál je predložený v súvislosti s organizáciou 13. ročníka LUS

Návrh uznesenia: V-STU schvaľuje realizáciu projektu “Letná univerzita pre stredoškolákov 2024”.

1. S pripomienkami
2. Bez pripomienok

Materiál je predložený v súvislosti s organizáciou Letnej univerzity pre stredoškolákov 2024.

Aktuálne pripravujeme v poradí už jej 14. ročník.

Aktivita je cielená prioritne na študentov 2. - 3. ročníkov stredných škôl (gymnáziá, SPŠ, SOŠ), nakoľko práve oni sú kľúčoví nielen pri výbere vysokoškolského štúdia (vzdelávanie v technických študijných odboroch; voľba maturitných predmetov/seminárov na konci 3. ročníka), ale aj svojho budúceho zamestnania.

Cieľom LUS nie je prioritne robiť “nábor” stredoškolákov na štúdium, ale predovšetkýám rozširovať povedomie o STU. Aktivita predstavuje STU ako celok/značku. Vysvetľuje, čo všetko je a tvorí STU. Súčasne vytvára fakultám/univerzitnému ústavu rovnaké možnosti predstaviť sa v ich jedinečnosti a otvára im priestor pre ich ďalšie následné samostatné aktivity.
Vychádza tiež z overenej skúsenosti, že stredoškoláci, výchovní poradcovia a často ani verejnosť vo všeobecnosti (dokonca častokrát ani novinári) nerozlišujú medzi pojmami univerzita/fakulta, tj. časkokrat si nespoja konkrétnu fakultu s STU, alebo naopak.

Produktom LUS sú “ambasádori”, s ktorými udržiavame pravidelný kontakt, distribuujeme im informácie, a oni následne tieto informácie posúvajú vo svojom okolí ďalej (napr. o termínoch DOD, prítomnosti na veľtrhoch, pripravovaných akciách na fakultách, ...).

Aktuálna podoba projektu je priebežne upravovaná na základe dlhodobých skúseností, reakcií stredoškolákov z uplynulých ročníkov, podnetov študentov STU, ako aj finančných možností.

Termín konania: 4. - 6. september 2024 (streda - piatok)

Účastníci: študenti 2. - 3. ročníkov SŠ (predbežný počet – 50, pritom max. 2 za jednu školu)

Ubytovanie: ŠD MG, Račianska 103, Bratislava
Strava: jedálne fakúlt STU, ŠD MG

Doprava: autobus (Trnava-BA), MHD

**Program**

**streda, 4. september**

07:30 - 08:55 REGISTRÁCIA (Univerzitné centrum STU, I. Karvaša)

**09:00 - 09:20** **SLÁVNOSTNÉ OTVORENIE**

09:20 - 09:25 presun na SjF STU

**09:30 - 12:00 PREHLIADKA FAKULTY**

12:05 - 12:10 presun na FCHPT

12.15 - 12:45 obed
**12:45 - 15:15** **PREHLIADKA FAKULTY**
15:15 - 15:25 presun na FAD STU

**15:30 – 18:00** **PREHLIADKA FAKULTY**

18:05 - 18:55 presun na ŠD MG a ubytovanie

19:00 - 19:30 večera

**19:45 - 22:00** **VEČER SO ŠTUDENTAMI STU** (zoznámenie/teambuilding)

**štvrtok, 5. september**

07:40 - 08:10 raňajky

08:15 - 09:25 presun na MTF STU (autobus)

**09:30 - 12:00** **PREHLIADKA FAKULTY**

12:05 - 12:35 obed

12:40 - 13:40 presun na FIIT STU (autobus)

**13:45 - 16:15** **PREHLIADKA FAKULTY**

15:20 - 15:25 presun na FEI STU

**15:30 - 18:00 PREHLIADKA FAKULTY**

18:05 - 18:45 presun na ŠDMG

19:00 - 19:30 večera

19:45 - 22:00 **VEČER SO ŠTUDENTAMI STU** (workshopy)

**piatok, 6. september**

07:40 - 08:10 raňajky

08:15 - 08:40 presun na ÚM STU

**08:45 - 09:45** **PREHLIADKA ÚSTAVU**

09:50 - 10:05 presun na SvF STU

**10:10 - 12:40** **PREHLIADKA FAKULTY**12:45 - 13:15obed
13:20 - 12:25 presun do Univerzitného centra

**13:00 - 13:45** **SLÁVNOSTNÉ UKONČENIE A ODOVZDANIE CERTIFIKÁTOV**

Denný program

Fakultné prezentácie v trvaní 2,5hodiny/ fakulta, 1h/ÚM

Cieľom podujatia nie je spropagovať konkrétny študijný program, príp. konkrétnu fakultu/ústav, ale objasniť účastníkom, čo všetko tvorí značku STU, vzbudiť v nich záujem
a vyvolať v nich pocit, že STU je práve tá škola, na ktorej by chceli študovať (zaujímavé možnosti, ľudia, priateľské prostredie, ...)

Účastníci si postupne prezrú všetky fakulty/univerzitný ústav. Program pripravia študenti
s podporou vedení fakúlt. Účelom je ukázať účastníkom autentické prostredie STU/jej fakúlt.

Večerný program

* odborné workshopy pripravené študentmi, so zameraním podľa jednotlivých fakúlt/ústavu
* teambuilding, ukážky voľnočasových aktivít a práce v záujmových krúžkoch, študentské organizácie

**Prihlasovanie účastníkov**

na základe doterajších skúseností a zvyklostí

* oslovenie riaditeľov stredných škôl listom rektora
* sociálne siete
* on line prihlasovanie

**Medializácia projektu** v spolupráci s manažérom pre komunikáciu s médiami

**Finančné zabezpečenie**

Predpokladané celkové náklady sú v sume cca 5.000,- € a zahŕňajú:

* ubytovanie, stravovanie účastníkov + reprezentujúcich študentov (fakulty/ÚM - 8x2)
* dopravu účastníkov – autobus BA - Trnava a späť + MHD (len medzi objektami STU)
* administratívne zabezpečenie(napr. poštovné), tričká, tlačoviny, materiál na workshopy

**Časový harmonogram**

* oslovenie riaditeľov škôl (listom rektora) do 31. 5. 2024
* aktualizácia internetovej stránky, spustenie online registrácie do 31. 5. 2024
* nominácie účastníkov od oslovených riaditeľov stredných škôl do 30. 6. 2024
* komunikácia s potenciálnymi účastníkmi, uzávierka prihlášok do 15. 8. 2024
* príprava programu a organizačného zabezpečenia priebežne